text: Fire er bedre end ingenting i Kolding
  17 januar 2018 kl. 16.11
  Kolding må nøjes med fire nye arbejdspladser, og det er da bedre end ingenting, siger borgmesteren.
  De fire nye statslige arbejdspladser i Kolding er dele af Etisk Råds sekretariat.
  - Fire er da bedre end ingen, selv om vi gerne ville have haft flere, siger borgmester Jørn Pedersen, (V).
  Jørn Pedersen, borgmester, (V), Kolding.: "Fire er da bedre end ingen."
  Kolding har 2112 statslige arbejdspladser, og i fremtiden bliver det altså 2116. Ikke den store tilvækst, men borgmesteren ønsker i virkeligheden noget andet.
  - Vi vil gerne have en ingeniøruddannelse til Kolding, så vi kan tiltrække nogle flere virksomheder, og det vil jeg begynde at arbejde på, siger Jørn Pedersen til TV SYD.
  
  